Бре Миљо, Миљо, Милице
„Бре Миљо, Миљо, Милице!
Дам теби киту ружице.
Кад теби кита повене, -
Ти дођи, драга, код мене,
Да твоје лице обљубим,
Да теби киту променим.”
— „Бре, не дам, не дам ђаволе!
За синоћне једове.
Где ти се синоћ сигра смо,
На Петрове ливаде,
Тамо ми прстен остаде.
Бре, нађоше га сељани,
Па метнуше га у глобу,
Прстен је глоба — ми оба!”
„Бре, Миљо, Миљо, Милице!
Дам теби киту ружице.
Кад теби кита повене
Ти дођи, драга, код мене:
Да твоју киту променим
Да твоје лице обљубим.”
— „Бре, не дам, не дам ђаволе!
За синоћне једове:
Где ти се синоћ сигра смо,
На Петрове ливаде,
Тамо ми гривна остаде,
Бре, нађоше је сељани,
Па метнуше је у глобу,
Гривна ми глоба — ми оба!”
„Бре Миљо, Миљо, Милице!
Дам теби киту ружице.
Кад теби кита повене,
Ти дођи, драга, код мене:
Да твоју киту променим,
Да твоје лице обљубим.”
— „Бре, не дам, не дам ђаволе!
За синоћне једове.
Где ти се синоћ сигра смо,
На Петрове ливаде,
Тамо ми ђердан остаде,
Бре, нађоше га сељани,
Па метнуше га у глобу,
Ђердан ми глоба — ми оба!”

Имена лица од којих су забележене песме 

Мијајло Стојановић, тежак, из села Рајца.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 53., стр. 54-55.

Љубавне песме‎ 
Народне песме у Крајини